August Wilhelm Schlegel

August Wilhelm Schlegel (Hannover, Brunswick-Lüneburgeko hauteslerria, 1767ko irailaren 8a - Bonn, 1845eko maiatzaren 12a), geroago von Schlegel, alemaniar idazle, itzultzaile eta pentsalaria izan zen.

 Bizitza 
Göttingengo Unibertsitatean filologia eta estetika-ikasketak egin zituen eta 1794an, anaia Friedrichekin batera, Athenäum aldizkaria sortu zuen, erromantizismoa Alemanian ezagutarazteko eta bultzatzeko helburua zuen aldizkaria. Hurrengo urteetan, Alemaniako hainbat unibertsitatetako irakasle izateaz gainera, Shakespeare, Calderón de la Barca eta italiar, portugaldar eta espainiar idazle handien obrak itzuli zituen alemanera. 1804tik aurrera, Europan barrena bidaiatu zuen Madame Staël frantses idazlearekin batera. Berlingo Unibertsitateko literatura-saileko irakasle izendatu zuten ondoren, eta sanskritoari eta indiar literaturari buruzko azterketak bideratu zituen.

Bere obra nagusiak Gedichte (1800, «Olerkiak»), Ion (1803), Über dramatische Kunst und Literatur (1808-1809, «Dramagintza eta literaturgintzari buruz») eta Alemaniar poesia eta hizkuntzari buruzko historia (1818-1819) dira.

 Erreferentziak 

Kategoria:Alemaniako noblezia
Kategoria:Alemaniako poetak
Kategoria:Alemaniako itzultzaileak
Kategoria:XVIII. mendeko idazleak
Kategoria:XIX. mendeko idazleak
Kategoria:Hannovertarrak